OpenLLM-France/wikimedia huggingface dataset:
# Line describing a cone

Line describing a cone és una pel·lícula artística feta per Anthony McCall el 1973 i que actualment forma part de la col·lecció permanent del MACBA.

## Història

A finals dels anys seixanta, un nombre d'artistes reconeguts amb formació en escultura, entre els quals hi havia Robert Morris, Richard Serra i Robert Smithson, van adoptar el cinema com a mitjà d'expressió. El seu interès coincidia amb el d'alguns cineastes que exploraven els processos formals del cinema. Line Describing a Cone d'Anthony McCall (St. Paul's Cray, Anglaterra, 1946), projectat per primera vegada a Fylkingen (Estocolm) el 30 d'agost de 1973, va ser un dels treballs pioners d'aquesta línia d'avantguarda. Si bé en un primer moment es va presentar en contextos de cinema independent, aviat es va exposar en museus d'art i es va convertir en una obra clau per al moviment artístic que expandia les arts visuals cap al cinema.
Anthony McCall ha recuperat el seu treball amb instal·lacions de llum dels anys setanta i hi ha incorporat mitjans digitals. En concret, el 2010, l'artista va fer una nova versió digital del seu film de 16 mm que duia per títol Line Describing a Cone 2.0, i que es va projectar a la Tate Modern de Londres el mateix any.

## Descripció

Line Describing a Cone qüestiona totes les convencions cinematogràfiques. L'obra comença amb un punt blanc sobre un fons negre. Després, i durant mitja hora, el punt s'amplia fins que es converteix en un cercle. Mentrestant, el raig de llum entre la pantalla i el projector es visualitza gradualment com una escultura cònica. L'espectador no té un punt de mira únic. No hi ha seients i, per tant, segons com es desplaci entre la pantalla i el projector, la perspectiva del feix de llum canvia.

## Exposicions

Actualment exposada al MACBA, l'obra ha format part de destacades retrospectives. Fins a l'exposició Into the Light: The Projected Image in American Art, 1964-1977, organitzada el 2002 al Whitney Museum of American Art de Nova York, s'havia projectat en format cinema: quan hi havia prou públic, s'engegava el projector. D'aleshores ençà, s'ha presentat en projecció contínua. Altres exposicions on s'ha mostrat són X-Screen: The Expanded Screen: Actions and Installations of the Sixties and Seventies al Museum Moderner Kunst de Viena (2004); Expanded Cinema: Film as Spectacle, Event, Performance al Hartware Medien Kunstverein de Dortmund (2004); The Expanded Eye a la Kunsthaus de Zuric (2006); i Projections: Beyond Cinematic Space a la Hamburger Bahnhof de Berlín (2006-2007).

## Referències

* 1 2 «Col·lecció MACBA. Line Describing a Cone». MACBA, 2012. Arxivat de l'original el 2019-03-18. [Consulta: 29 juny 2012].

## Bibliografia

* MACBA; Antònia M. Perelló Ferrer. Col·lecció MACBA. Itinerari. Museu d'Art Contemporani de Barcelona, 2002. ISBN 978-84-89771-00-0.

## Enllaços externs

* Fitxa de l'obra al web del MACBA Arxivat 2019-03-18 a Wayback Machine.
# Valièra

ValièraVallière) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 774 habitants. Està integrada a la Communauté de communes d'Aubusson-Felletin.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 862 | 994 | 940 | 885 | 814 | 774 | 756 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Yves Chamfreau | UMP |
| 2008- | Valérie Bertin | |
# Abeuradors de les Oluges

Els Abeuradors de les Oluges és una obra de les Oluges (Segarra) inclosa a l'Inventari del Patrimoni Arquitectònic de Catalunya.

## Descripció

Es tracta dels antics abeuradors pels animals destinats a úsos agrícoles. Estàn situats a la plaça Major, al costat del castell de l'Oluja Baixa, que en els seus orígens podrien formar part de les caballerisses del castell. S'hi accedeix mitjançant un arc de mig punt adovellat, integrat a l'estructura urbana de la plaça. Al seu interior, trobem un banc corredís al mur dret i al fons hi trobem els abeuradors construïts amb lloses de pedra d'una sola peça i situats sota un arc de mig punt, amb una entrada d'aigua natural.

## Referències

* ↑ «Abeuradors de les Oluges». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 març 2019].
# Séfer ha-Hinnukh

El Séfer ha-Hinnukh ("Llibre de l'Educació") o simplement el Hinnukh és un text del judaisme medieval publicat de forma anònima a Espanya en el segle xiii, alguns especialistes l'atribueixen al jueu de Barcelona Aharon ha-Leví (Raà). En aquesta obra es discuteix les 613 mitsvot de la Torà de manera sistemàtica. La numeració dels manaments està basada en el sistema de Maimònides.
La discussió dels preceptes es fa tant des de la perspectiva legal com moral. Per la seva estructura el llibre és popular encara avui dia i rep molts comentaris erudits.

## Bibliografia

* Traducció: The Book of Mitzvah Education. Charles Wengrow. Feldheim 1992. ISBN 1583303839
* Debat: A Philosophy of Mitzvot. Gersion Appel. Ktav 1975. ISBN 0870682504
* Classes: A Study of the 613 Mitvot and their Meanings in our Lives. Rabbi David Botton. teachittome.com

## Referències

* ↑ Abans de l'edició de Frankfurt de 1783 els manaments apareixien en el mateix ordre que en Maimònides - vegeu Gersion Appel Ch 2.

## Enllaços externs

* Jewish Encyclopedia Ha-Chinuch
* Jewish Encyclopedia Aaron ben Joseph Ha-Levi
* Jewish Encyclopedia Aaron ha-Levi of Barcelona
# Open Font Library

Open Font Library o Font Library és un lloc web destinat a l'allotjament de fonts sota llicència lliure. També encoratja al seu desenvolupament col·laboratiu, a la manera dels programes lliures. És un projecte paral·lel a Open Clip Art Library, del qual agafa els seus principis. La iniciativa llançada l'any 2006, va permetre obrir un lloc web l'any 2008, que va evolucionar poc, fins a la seva presentació al Libre Graphics Meeting de 2011 a Montréal. El 2016, comptava amb més de 6000 fonts i més de 250 contribuïdors.

## Referències

* ↑ Subscribe. «John Philips – Open Font Library – Full Interview» (en anglès americà), 17-10-2007. Arxivat de l'original el 2020-09-22. [Consulta: 8 setembre 2020].
* ↑ «[Press Launching the Open Font Library and Freeing Fonts [LWN.net]]». [Consulta: 8 setembre 2020].
* ↑ Baker, Jason. «Top 5 sources for open source fonts | Opensource.com». Opensource.com, 25-02-2016. [Consulta: 26 octubre 2023].

## Enllaços externs

* Lloc web de Font Library
# Lligament encreuat

«Lligament encreuat» té aquests significats:
# Tour de Guangxi 2017

El Tour de Guangxi 2017 és la 1a edició del Tour de Guangxi. Es desenvolupà entre el 19 i el 24 d'octubre de 2017 amb un recorregut de 920,6 km, repartits entre 6 etapes. Va ser la última prova de l'UCI World Tour 2017.
El vencedor final fou el belga Tim Wellens (Lotto-Soudal), que s'imposà per 6" al neerlandès Bauke Mollema (Trek-Segafredo) i amb 11" a l'irlandès Nicolas Roche (BMC Racing Team).

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 19 de oct | Beihai – Beihai | etapa plana | 107,4 | Fernando Gaviria Rendón | Fernando Gaviria Rendón |
| 2a etapa | 20 de oct | Qinzhou – Nanning | etapa plana | 156,7 | Fernando Gaviria Rendón | Fernando Gaviria Rendón |
| 3a etapa | 21 de oct | Nanning – Nanning | etapa plana | 125,3 | Fernando Gaviria Rendón | Fernando Gaviria Rendón |
| 4a etapa | 22 de oct | Nanning – Mashan County | etapa de mitja muntanya | 151 | Tim Wellens | Tim Wellens |
| 5a etapa | 23 de oct | Liuzhou – Guilin | etapa de mitja muntanya | 212,2 | Dylan Groenewegen | Tim Wellens |
| 6a etapa | 24 de oct | Guilin – Guilin | etapa de mitja muntanya | 168 | Fernando Gaviria Rendón | Tim Wellens |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :
Font: ProCyclingStats :

### Etapa 5

Font: ProCyclingStats :
Font: ProCyclingStats :

### Etapa 6

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació del millor jove | Classificació per equips |
| 1 | Fernando Gaviria | Fernando Gaviria | Silvan Dillier | Rémi Cavagna | Fernando Gaviria | UAE Team Emirates |
| 2 | Fernando Gaviria | Fernando Gaviria | Fernando Gaviria | Silvan Dillier | Fernando Gaviria | UAE Team Emirates |
| 3 | Fernando Gaviria | Fernando Gaviria | Fernando Gaviria | Silvan Dillier | Fernando Gaviria | UAE Team Emirates |
| 4 | Tim Wellens | Tim Wellens | Fernando Gaviria | Nicolas Roche | Julian Alaphilippe | BMC Racing Team |
| 5 | Dylan Groenewegen | Tim Wellens | Fernando Gaviria | Daniel Oss | Julian Alaphilippe | BMC Racing Team |
| 6 | Fernando Gaviria | Tim Wellens | Fernando Gaviria | Daniel Oss | Julian Alaphilippe | BMC Racing Team |
| Final | Final | Tim Wellens | Fernando Gaviria | Daniel Oss | Julian Alaphilippe | BMC Racing Team |

## Referències

* ↑ «Wellens gana el Tour de Guangxi y Gaviria, la última etapa». mundodeportivo.com, 24-10-2017 [Consulta: 24 octubre 2017].

## Enllaços externs

* Tour de Guangxi 2017 a ProCyclingStats
# Abgig

Abgig (àrab: أبجيج, Abjīj) és un llogaret a la regió de l'Oasi del Faium, prop d'el Faium (Egipte) a la vall del Nil. S'hi va construir l'Obelisc de Senusret I durant la dinastia XII d'Egipte.

## Referències

* ↑ Ilin-Tomich, Alexander. «Abgig» (en anglès). Persons and Names of the Middle Kingdom. [Consulta: 20 desembre 2021].
* ↑ Zecchi, Marco «The Monument of Abgig». Studien zur Altägyptischen Kultur, 37, 2008, pàg. 373–386. ISSN: 0340-2215.
# Séfer Mitzvot Gadol

El Séfer Mitzvot Gadol (en hebreu: ספר מצוות גדול) (en català: "El gran llibre dels manaments", abreujat: סמ"ג "SeMaG"), completat en 1247, és una obra literària que tracta sobre els 365 manaments negatius i els 248 manaments positius, discutint cadascun d'ells per separat, segons el Talmud i les decisions dels rabins. "SeMaG" també conté molts ensenyaments morals no legalistes. Les referències al "SeMaG" estan ordenades per secció (manaments negatius i positius) i hi ha un nombre per a cada manament a cada secció del llibre.
Els arranjaments i la presentació del Rabí Moisès ben Jacob de Coucy, estan fortament influenciats per les discussions de Maimònides sobre els manaments, que es troben al Séfer HaMitzvot, i a la seva codificació de la Halacà, el Mixné Torà. De totes maneres, a diferència de Maimònides, el Rabí Moisès ben Jacob presenta llargues discussions de les diferents interpretacions i opinions legals. També fa un ús extensiu d'altres codis legals, i particularment dels comentaris de Raixí i dels tosafistes, normalment afavorint les tradicions asquenazites sobre l'opinió de Maimònides.
Els comentaris tradicionals del "SeMaG" inclouen el Tosefe SeMaG del Rabí Elies Mizrachi (el Re'em) i Ammude Shlomo del Rabí Salomó Lúria (el Maharshal). Mitzvot Gadol és un comentari del segle XX del Rabí Abraham Aharon Price. El Séfer Mitzvot Katan ("SeMaK") del Rabí Isaac Joseph de Corbeil, és un resum del "SeMaG", inclou material addicional sobre ètica i llegendes (agadà).

## Referències

* ↑ «Sefer Mitzvot Gadol: The Great Book of Commandments» (en anglès), 09-01-2019.
* ↑ «Sefer Mitzvot Gadol (SeMaG)» (en anglès). Braginsky Collection, 09-01-2019.
* ↑ «Sefer Mitzvot Gadol SeMaG» (en anglès). Seforim Center, 09-01-2019.
* ↑ «Sefer Mitzvot Gadol - Semag (3 vol.)» (en anglès). My Sefer, 09-01-2019.
* ↑ «Halakhah: Sefer Mitzvot Gadol» (en anglès). Sefaria, 09-01-2019.
# Julián Zarco Cuevas

Eusebio Julián Zarco-Bacas y Cuevas (Conca, 27 de juliol de 1887 - Paracuellos del Jarama, 30 de novembre de 1936) va ser un clergue i historiador espanyol,

## Biografia

Era fill d'un guàrdia civil. El 1903 va arribar al Monestir d'El Escorial, on el 1905 va ingressar a l'Orde de Sant Agustí, i el 1911 fou ordenat sacerdot. El 1912 començà a treballar en la biblioteca del monestir, i aprofità l'avinentesa per estudiar la història i els autors de l'Orde agustinià, la del monestir i del rei Felip II d'Espanya i la dels personatges il·lustres de Conca. El 7 de desembre de 1929 fou elegit membre de la Reial Acadèmia de la Història, a la que estava vinculat des de 1923. I el 1935 fou escollit acadèmic de la Hispanic Society of America.
Quan es produí el cop d'estat del 18 de juliol de 1936 el monestir fou evacuat, però ell es va quedar per curar de la biblioteca del monestir. Tanmateix, el 6 d'agost fou detingut amb els altres 107 membres de la comunitat religiosa i empresonat a una cel·la de la Direcció General de Seguretat. D'allí fou traslladat amb els seus companys a la presó de San Antón. El 30 de novembre de 1936 ell i 53 agustins més foren duts a Paracuellos de Jarama, on foren afusellats i llençats a una fossa (matances de Paracuellos).
Considerat màrtir de l'Església catòlica. El 28 d'octubre de 2007 ell i 497 màrtirs més foren beatificats pel papa Benet XVI.

## Obra

* Relaciones de pueblos del obispado de Cuenca hechas por orden de Felipe II, 2 vols. Cuenca, 1927.
* Bibliografía de Fr. Luis de León. 1928.
* Los jerónimos de San Lorenzo el real de El Escorial; discursos leídos ante la Real academia de la historia en la recepción pública. El Escorial, 1930.
* Pintores españoles en San Lorenzo el Real de El Escorial (1566-1613), Madrid, 1931.
* El Monasterio de San Lorenzo el Real de El Escorial y la Casita del príncipe. El Escorial, 1932.
* Pintores italianos en San Lorenzo el real de El Escorial 1575-1613. Madrid, 1932.
* «Testamento de Pompeyo Leoni, escultor de Carlos V y de Felipe II, otorgado en Madrid a 8 de octubre de 1608», en Revista española de arte, 1932.

## Referències

* ↑ Beato Julián Zarco Cuevas (1887-1936) a La Escuela Agustiniana

## Enllaços externs

* Padre Eusebio Julián Zarco-Bacas y Cuevas Arxivat 2014-05-17 a Wayback Machine.
# Napar

S'anomena napar a l'acte de cobrir, parcialment o totalment, un aliment mitjançant una salsa o crema amb l'objecte que romangui en la seva superfície. Sol realitzar-se en la cuina pel cuiner com a part de les operacions d'emplatat, o es realitza pels mateixos comensals (segons la seva pròpia disposició) a la taula mitjançant una salsera que porta la salsa.

## Etimologia

Napar prové de la paraula francesa nappe (estovalles), Napper significa literalment posar unes estovalles (de salsa), a sobre d'algun aliment.

## Usos

Es sol napar aliments amb l'objecte d'afegir més sabors. En algunes ocasions l'operació de napat es realitza amb l'objecte de decoració amb la pròpia salsa.
De vegades, l'acte de napar forma part dels processos culinaris, com és el cas d'arrebossat d'aliments mitjançant salses espesses, com ara el cas del napat mitjançant beixamel en els canelons amb l'objecte de ser posteriorment gratinats, o de la salsa Villeroi en els pits de pollastre que posteriorment s'arrebossen i es fregeixen, igual que es fa amb la salsa Colbert en alguns peixos, com els llenguados.
Algunes gastronomies posseeixen actes de napat d'aliments amb freqüència, com és el cas de la pasta italiana.
En rebosteria es realitza l'acte de napar, per exemple, amb xocolata, nates muntades, etc. sobre pastissos i altres dolços.

## Referències

* ↑ «Napar». Enciclopèdia Catalana, SAU.
* ↑ Armendáriz Sanz, José Luis. Procesos de cocina (en castellà). Thopmson, 2001.
* ↑ Muñoz, Luisa. Pastas y Salsas (en castellà), 2004, p. 60.
# Open Sud de France 2012

El Torneig de Montpeller 2012, oficialment conegut com a Open Sud de France 2012, és un esdeveniment de tennis disputat sobre pista dura que pertany a les sèries 250 de l'ATP. La 18a edició del torneig es va celebrar entre el 30 de gener i el 5 de febrer del 2012 a l'Arena Montpellier de Montpeller, França.

## Quadre individual masculí

| 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | T. Berdych | 6 | 6 |
| | F. Serra | 0 | 2 | 1 | T. Berdych | 6 | 6 | |
| | N. Mahut | 7 | 6 | | N. Mahut | 3 | 4 | |
| 6 | F. Mayer | 6$^3$ | 3 | | | | | | 1 | T. Berdych | 6 | 6 | |
| 4 | R. Gasquet | 6 | 6 | | | | | | 7 | P. Kohlschreiber | 3 | 4 | |
| WC | N. Davidenko | 3 | 4 | 4 | R. Gasquet | 2 | 6 | 3 | | | | | |
| | É. Roger-Vasselin | 4 | 5 | 7 | P. Kohlschreiber | 6 | 3 | 6 | | | | | |
| 7 | P. Kohlschreiber | 6 | 7 | | | | | | | | | | | 1 | T. Berdych | 6 | 4 | 6 |
| 8 | J. Nieminen | 7 | 6 | | | | | | | | | | | 3 | G. Monfils | 2 | 6 | 3 |
| WC | P-H. Mathieu | 6$^4$ | 1 | 8 | J. Nieminen | 3 | 3 | | | | | | |
| | M. Russell | 3 | 3 | 3 | G. Monfils | 6 | 6 | | | | | | |
| 3 | G. Monfils | 6 | 6 | | | | | | 3 | G. Monfils | 4 | 7 | 6 |
| 5 | F. López | 6⁵ | 3 | | | | | | 2 | G. Simon | 6 | 6$^4$ | 4 |
| WC | G. Rufin | 7 | 6 | WC | G. Rufin | 6⁶ | 7 | 2 | | | | | |
| | F. Cipolla | 3 | 2 | 2 | G. Simon | 7 | 6² | 6 |
| 2 | G. Simon | 6 | 6 | | | | | |

## Quadre doble masculí

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Colin Fleming Ross Hutchins | 5 | 5 |
| | Nicolas Mahut Édouard Roger-Vasselin | 7 | 7 | | Nicolas Mahut Édouard Roger-Vasselin | 6 | 6 | |
| | Treat Conrad Huey Ken Skupski | 6 | 6 | | Treat Conrad Huey Ken Skupski | 2 | 2 | |
| | Olivier Rochus Igor Zelenay | 3 | 3 | | | | | | | Nicolas Mahut Édouard Roger-Vasselin | 6 | 7 |
| WC | Kenny de Schepper Fabrice Martin | 6⁶ | 2 | | | | | | 3 | Paul Hanley Jamie Murray | 4 | 6$^4$ |
| 3 | Paul Hanley Jamie Murray | 7 | 6 | 3 | Paul Hanley Jamie Murray | 6 | 3 | [10] |
| Alt | Nikolai Davidenko Ígor Kunitsin | 3 | 5 | | Dustin Brown Lovro Zovko | 3 | 6 | [5] |
| | Dustin Brown Lovro Zovko | 6 | 7 | | | | | |

## Enllaços externs

* Web oficial (francès) (anglès)
* Quadre individual masculí PDF
* Quadre doble masculí PDF
Lió / Montpeller :
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2012
< 2011
2013 > :
ATP World Tour Finals, Londres :
# Les Moreres (sèrie de televisió)

Les Moreres fou una telenovel·la valenciana emesa diàriament el 2007 per Canal 9, co-produïda per TVV i Zebra Producciones. Pel que fa a la seua producció, Les Moreres és la successora de l'anterior èxit de la cadena, Negocis de família, de la mateixa productora.

## Sinopsi

Els Alapont Bonet són una família humil. Rosa és una esposa, mare i filla preocupada pels seus. Una lluitadora nata que li planta cara a les vicissituds que la vida li planteja. Després d'anys de sacrifici per la familiar, amb total dedicació i una abnegació absoluta, Rosa s'adona que la seva labor com mare té uns límits imposats per la seva filla Clara, que aviat volarà del niu familiar. L'alliberament de responsabilitats que deriva d'aquesta situació, al costat d'una estabilitat econòmica pel treball del seu marit, Ximo, faran que Rosa reprengui vells projectes que va deixar aparcats pel camí. Ara se sent capaç de donar un petit gir a la seva vida i començar a estudiar i valorar nous horitzons.
Però, de sobte, el seu castell de naips s'esfondra per culpa del seu marit i pel descobriment que la seva mare està malalta en el seu poble natal. A Rosa li ha canviat tot de la nit al dia.
Per la seva banda, en la família Montaner, Julián Montaner és el patriarca que duu amb mà de ferro i pocs escrúpols “les dues empreses”: el clan familiar i el seu negoci, Joies Montaner. La seva dona Elisenda, i els seus fills Elsa i Sergio, formen el nucli familiar. Velles picabaralles, secrets, dubtes i sospites són les responsables de la deterioració familiar que sofreix la família.

## Personatges i actors

* Rosa Bonet (Marta Chiner)
* Ximo Alapont (Álvaro Báquena)
* Clara Alapont (María Maroto)
* Conxeta Bonet (Empar Ferrer)
* Julián Montaner (Juli Mira)
* Elsa Montaner (María Martín)
* Elisenda Font (Fiorella Faltoyano)
* Cuca Parmentier (María Casal)

## Referències

* ↑ «ALBERTO FERNANDEZ DIRECTOR DE LES MORERES serie de Canal 9» (en castellà/valencià). Youtube. [Consulta: 12 febrer 2016].
* ↑ «02.02 Television» (en castellà). Zebra Producciones. Arxivat de l'original el 2017-01-28. [Consulta: 17 febrer 2016].
* ↑ Les Moreres, nueva serie en Canal 9 (en castellà). ABC, 10/2/2007.
* ↑ «Canal 9 estrenará este lunes 'Les moreres', su nuevo serial diario» (en castella). Formula TV, 09-02-2007. [Consulta: 12 febrer 2016].

## Enllaços externs

* Web oficial de la sèrie Arxivat 2007-05-13 a Wayback Machine.
* Video d'algunes seqüències de la sèrie a YouTube.
# Tour de Good Hope

El Tour de Good Hope és una competició ciclista per etapes que es disputa anualment a la República Sud-africana. La cursa forma part de l'UCI Africa Tour, amb una categoria 2.2.

## Palmarès

| Any | Vencedor | Segon | Tercer |
| 2019 | Marc Pritzen | Jason Oosthuizen | Frans Claes |

## Enllaços externs

* Web oficial Arxivat 2019-04-01 a Wayback Machine.
# Adrar

«Adrar» té aquests significats:
Adrar (paraula amaziga que vol dir ‘muntanya’) és un nom geogràfic donat a diversos llocs:
* Adrar (Algèria), capital de la regió de Touat
* Província d'Adrar, província d'Algèria
* Adrar des Ifoghas, muntanyes de Mali
* Adrar Tmar, altiplà a Mauritània
* Emirat d'Adrar, emirat de Mauritània (vers 1740-1909)
* Regió d'Adrar, regió (subdivisió administrativa) de Mauritània
# 51 d'Aquari

51 d'Aquari (51 Aquarii) és una estrella de la constel·lació d'Aquari. Té una magnitud aparent de 5,79. 51 d'Aquari és un sistema d'estrelles múltiple format per 5 components. La component principal A és una estrella de magnitud 5,78. La component B és de magnitud 6,6, separada per 0,5 segons d'arc de A i amb un angle de posició de 324 graus. La component C és de magnitud 10,1, separada per 54,4 segons d'arc de A i amb un angle de 342 graus. La component D és de magnitud 10,0, separada per 116,0 segons d'arc de A i amb un angle de 191 graus. La component E és de magnitud 8,5, separada per 132,4 segons d'arc de A i amb un angle de 133 graus. Es tracta d'una estrella blanca de seqüència principal; posseeix una magnitud absoluta de 0,21 i la seva velocitat radial positiva indica que l'estrella s'allunya del sistema solar.

## Observació

Es tracta d'una estrella situada a l'hemisferi celeste austral, molt a prop de l'equador celeste; el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,8 està al límit de la visibilitat a ull nu, fent que sigui només visible en cels molt foscos i sense Lluna. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 Joss Bland-Hawthorn «The Sixth Data Release of the Radial Velocity Experiment (RAVE). II. Stellar Atmospheric Parameters, Chemical Abundances, and Distances». Astronomical Journal, 2, 2020. DOI: 10.3847/1538-3881/AB9AB8.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 01-02-2007, pàg. 671–682. DOI: 10.1051/0004-6361:20065224.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.